### Beslutningstema

Udpegning af nyt bestyrelsesmedlem i Tønder Forsyning A/S, idet Paul Henriksen har ønsket at udtræde af bestyrelsen.

### Historik

Ved konstitueringen i december 2021 blev der udpeget 4 medlemmer til bestyrelsen for Tønder Forsyning A/S samt de på daværende tidspunkt 5 underliggende datterselskaber. Valget havde virkning fra generalforsamlingen i april 2022, hvor de udpegede medlemmer formelt blev valgt ind i bestyrelserne. Paul Henriksen blev udpeget som et af de fire medlemmer, som Kommunalbestyrelsen udpegede.

### Sagsfremstilling

Kommunalbestyrelsen skal udpege et nyt bestyrelsesmedlem til Tønder Forsyning A/S inklusiv datterselskaberne Tønder Vand, Tønder Spildevand, Tønder Affald, Tønder Service og [adresse], da Paul Henriksen har anmodet om at udtræde af bestyrelsen. Udpegningen omfatter ikke bestyrelsen i Tønder Vedvarende Energi A/S.

Udpegningen gælder indtil udløb af den nuværende bestyrelsesperiode.

Medlemmet kan vælges udenfor kredsen af Kommunalbestyrelsens medlemmer.

### Lovgrundlag

Vedtægter for Tønder Forsyning A/S

### Indstilling Borgmesteren indstiller,

at der indstilles et nyt medlem til bestyrelsen i Tønder Forsyning A/S, og

at borgmester og kommunaldirektør bemyndiges til at gennemføre de nødvendige processer til ændring af bestyrelsen i Tønder Forsyning A/S.

### Beslutning

Indstillingen godkendt, og Boe Frandsen (S) udpeges som medlem.